ત્યારબાદ વિવેકને મ‌િણનગરના તત્કાલીન પોલીસ ઇન્સ્પેક્ટર વી. જે. ગઢવી, એસીપી રીમા મુનશી, પીએસઆઇ ચૌધરી અને કોન્સ્ટેબલ ભરતભાઇએ લાકડી તેમજ પટ્ટા વડે માર માર્યો હતાે. બીજા દિવસે પોલીસ સ્ટેશનમાંથી ફોન આવેલો હતો કે વિવેકની હાલત બહુ ખરાબ છે તેને સારવાર માટે એલ.જી.હોસ્પિટલમાં ખસેડવામાં આવ્યો છે, જેથી રેણુકા તેનાં પરિવારજનોને લઇ એલ.જી.હોસ્પિટલ પહોંચી ગઇ હતી, જ્યાં વિવેકના શરીર પર ઇજાનાં નિશાન હતાં અને તેને આઇસીયુ વોર્ડમાં દાખલ કર્યો હતો. જ્યાં સારવાર દરમિયાન વિવેકનું મોત થયું હતું. આ ઘટનામાં ૯ દિવસ પહેલાં ક્રાઇમ બ્રાંચે એસીપી, પીઆઇ, પીએસઆઇ અને કોન્સ્ટેબલ વિરુદ્ધમાં હત્યાનો ગુનો દાખલ કર્યો હતો. બી.જે. ગઢવી હાલ કચ્છમાં ડીવાયએસપી છે. જ્યારે પીએસઆઈ ચૌધરી ક્રાઈમ બ્રાન્ચમાં છે. આ મામલે ક્રાઇમ બ્રાંચના એસીપી બી. સી. સોલંકીએ જણાવ્યું છે કે વિવેકના કસ્ટો‌િડયલ ડેથ મામલે તપાસ ચાલુ કરી છે. આ અંગે વૈજ્ઞાનિક પુરાવા અને નિવેદનો બાદ આ કેસમાં તેમની ધરપકડ કરવામાં આવશે. આ સિવાય તેમની ધરપકડ કરવામાં આવશે નહીં.